Source: http://docplayer.fi/19390903-Sateily-suojelu-97-sateilysuojelu-jodi-131-hoidon-jalkeen-avohoitopotilaista-ja-sairaalasta-paasseista-potilaista-aiheutuva-altistus.html
Timestamp: 2018-10-17 16:36:22+00:00
Document Index: 23254377

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

SÄTEILY SUOJELU 97. Säteilysuojelu jodi 131 -hoidon jälkeen. (avohoitopotilaista ja sairaalasta päässeistä potilaista aiheutuva altistus) - PDF
SÄTEILY SUOJELU 97. Säteilysuojelu jodi 131 -hoidon jälkeen. (avohoitopotilaista ja sairaalasta päässeistä potilaista aiheutuva altistus)
Download "SÄTEILY SUOJELU 97. Säteilysuojelu jodi 131 -hoidon jälkeen. (avohoitopotilaista ja sairaalasta päässeistä potilaista aiheutuva altistus)"
1 SÄTEILY SUOJELU 97 Euroopan komissio Säteilysuojelu jodi 131 -hoidon jälkeen (avohoitopotilaista ja sairaalasta päässeistä potilaista aiheutuva altistus)
3 Euroopan m komissio SÄTEILYSUOJELU 97 Säteilysuojelu jodi 131 -hoidon jälkeen (avohoitopotilaista ja sairaalasta päässeistä potilaista aiheutuva altistus) Ympäristöstä, ydinturvallisuudesta ja väestönsuojelusta vastaava pääosasto 1999
4 Tàma asiakirja on laadittu komission yksiköiden sisäiseen käyttöön, mutta sen ei voida katsoa olevan osoitus komission virallisesta kannasta. Suuri määrä muuta tietoa Euroopan unionista on käytettävissä Internetissä Europa-palvelimen kautta ( Luettelointitiedot ovat teoksen lopussa. Luxemburg: Euroopan yhteisöjen virallisten julkaisujen toimisto, 1999 ISBN Euroopan yhteisöt, 1999 Tekstin jäljentäminen on sallittua, kunhan lähde mainitaan. Printed in Belgium
5 Sisällysluettelo SIVU ESIPUHE IV 1. JOHDANTO 5 2. JODI 131 -HOIDON VAIKUTUKSET Jodi 131 -hoito Annokset muille ihmisille 8 3. ANNOSRAJOITUKSET Jodi 131 -hoidon annosrajoitukset 9 4. AVOHOITOPOTILAIDEN HOITO JA SAIRAALAHOIDOSSA OLLEIDEN POTILAIDEN KOTIUTTAMINEN SAIRAALASTA Raskaus Annosmittaukset Ohjeet Potilaan tila Kotiolot Erityistilanteet Potilaan kuolema ' OHJEITA AVOHOITOPOTILAITA JA SAIRAALASTA KOTIUTETTAVIA POTILAITA NEUVOVILLE LÄÄKÄREILLE 13 I. ESIMERKKEJÄ KIRJALLISISTA OHJEISTA, JOITA ON ANNETTAVA POTILAILLE TAI HEIDÄN LAILLISILLE HOLHOOJILLEEN ENNEN SAIRAALASTA LÄHTÖÄ JODI 131 -HOIDON JÄLKEEN 17 II. TAUSTATIETOA JODI 131 -HOIDOSTA 20 III. JODI 131 -HOITOON LIITTYVÄ ANNOSMITTAUS 27 IV. KILPIRAUHASEN LIIKATOIMINTAAN HOITOA SAANEIDEN POTILAIDEN LÄHELLÄ OLEVIEN IHMISTEN LASKETUT JA MITATUT ANNOKSET 29 III
6 Esipuhe Euroopan komission toimintaa säteilysuojelun alalla ohjaavat Euroopan atomienergiayhteisön perustamissopimus ja sitä täytäntöönpanevat neuvoston direktiivit. Näistä merkittävin on altistuvien työntekijöiden ja väestön suojelemista koskevista perusnormeista annettu direktiivi (80/836/Euratom), jota on tarkistettu vuonna 1996 (96/29/Euratom). Ministerineuvosto antoi vuonna 1984 perusnormidirektiiviä täydentävän direktiivin lääketieteellisessä tutkimuksessa ja hoidossa olevien henkilöiden säteilysuojelusta (84/466/Euratom). Direktiiviä tarkistettiin vuonna 1997, ja sitä kutsutaan nyt lääketieteellistä säteilyaltistusta koskevaksi direktiiviksi (97/43/Euratom). Direktiivi on saatettava osaksi kansallista lainsäädäntöä 13. toukokuuta 2000 mennessä. Perusnormidirektiivin 6 artiklan 4 kohdan a ja b alakohdan mukaan annosrajoja ei sovelleta tutkittavalle tai hoidettavalle henkilölle suoritetuista lääketieteellisistä toimenpiteistä aiheutuvaan säteilyaltistukseen eikä lääketieteellisissä toimenpiteissä tutkittavaa tai hoidettavaa henkilöä tietoisesti ja vapaaehtoisesti sekä muuten kuin ammattinsa puitteissa auttavien henkilöiden säteilyaltistukseen. Viimeksi mainittujen altistusten oikeutus ja optimointi on siten vielä tärkeämpää kuin muun altistuksen ollessa kyseessä. Optimointia silmällä pitäen tälle ryhmälle olisi asetettava annosrajoitukset (7 artiklan 2 kohta). Tällä kirjasella on tarkoitus antaa ohjeita annosrajoitusten arvioinnista jodi (1-131) -hoidon yhteydessä sekä opastaa sellaisten ohjeiden laadinnassa, joita lääkärit voivat jakaa potilaille tai heidän laillisille holhoojilleen perheen ja lähipiirin altistuksen rajoittamiseksi. Kirjanen on laadittu Euroopan atomienergiayhteisön perustamissopimuksen 31 artiklan nojalla perustetun terveysalan asiantuntijaryhmän avustuksella. Ohjeet eivät sido jäsenvaltioita, ja ne ovat soveltamisalaltaan luonnollisesti rajalliset. Kirjanen ei millään muotoa pyri olemaan kaiken kattava tieteellinen raportti, jossa käsiteltäisiin kaikkia mahdollisia sairauksia ja hoitomenetelmiä, joissa käytetään jodi 131 :tä. Kirjanen on yksi lääketieteellistä säteilyaltistusta koskevan direktiivin täytäntöönpanemisen helpottamiseksi laadituista teknisistä oppaista. Kirjanen rakentuu seuraavasti: Aluksi esitetään yleinen johdanto, jossa annetaan taustatietoja. Seuraavassa luvussa käsitellään jodi 131 -hoidon vaikutuksia. Kolmannessa luvussa ehdotetaan, miten annosrajoitukset voidaan asettaa, ja neljännessä luvussa käsitellään joitakin seikkoja, jotka on syytä ottaa huomioon hoidettaessa avohoitopotilaita jodi 131 :llä tai päästettäessä sairaalassa hoidetut potilaat kotiin tällaisen hoidon jälkeen. Viidennessä luvussa neuvotaan lääkäreitä siitä, miten he voivat opastaa jodi 131 :llä hoidettuja potilaita. Neljässä liitteessä annetaan yksityiskohtaisempia tietoja ja käytännön ohjeita. Liitteissä viitataan edeltäviin lukuihin. Toivon, että tästä oppaasta on hyötyä jäsenvaltioiden toimivaltaisille viranomaisille, lääkäreille, sairaalafyysikoille sekä kaikille niille, jotka ovat suoraan tai epäsuoraan tekemisissä jodi 131-hoidon kanssa. Suzanne Frigren Ydinturvallisuus- ja väestönsuojeluosaston johtaja iv
7 1. JOHDANTO Perusnormeja koskevassa direktiivissä (96/29/EURATOM) todetaan, että väestön annosrajoja ei sovelleta "lääketieteellisissä toimenpiteissä tutkittavaa tai hoidettavaa henkilöä tietoisesti ja vapaaehtoisesti sekä muuten kuin ammattinsa puitteissa auttaviin henkilöihin" (6 artiklan 4 kohdan b alakohta). Muita perusperiaatteita, kuten toimintojen oikeutusta ja säteilysuojelun optimointia, sovelletaan kuitenkin myös näihin henkilöihin. Yksi useimmin käytetyistä lääketieteen sovelluksista, joka aiheuttaa potilaan perheen, lähipiirin ja muiden (joita lainsäädännössä kutsutaan "muiksi ihmisiksi") altistumista säteilylle, on kilpirauhassairauksien hoito radioaktiivisella jodilla. On tehtävä ero kilpirauhasen syöpään käytetyn jodi 131 -hoidon ja muihin sairauksiin, kuten kilpirauhasen liikatoimintaan, käytetyn hoidon välillä. Edellisessä tilanteessa ei ole useimmissa tapauksissa perusteltua lähettää potilasta kotiin välittömästi sen jälkeen, kun hänelle on annettu radionuklidia, koska potilaasta tapahtuva eritys ja ulkoinen säteily (potilas on säteilylähde) aiheuttaa suuria säteilyannoksia potilaan kanssa tekemisissä oleville ihmisille muutamien päivien ajan. Lisäksi potilas tarvitsee usein lääkärinhoitoa tässä alkuvaiheessa. Kahden tai kolmen päivän kuluttua potilaassa jäljellä oleva aktiivisuus on riittävän matala, jotta hänet voidaan perustellusti päästää kotiin sairaalasta. Jälkimmäisessä tapauksessa perheenjäsenten ja muiden ihmisten, jotka eivät saa välitöntä terveydellistä hyötyä altistuksesta, altistus on perusteltava sosiaalisin, taloudellisin ja psykologisin syin. Näitä näkökohtia on punnittava suhteessa niihin riskeihin, joita näille ihmisille aiheutuu altistuksesta. Joitakin esimerkkejä: Useat potilaat kestävät huonosti eristyksen erikoissuojatussa sairaalahuoneessa. Toiset eivät voi lainkaan hyväksyä eroa perheestä. Jos sairaalassa ei ole käytettävissä erikoissuojattua huonetta, on selvää, että radioaktiivisilla aineilla hoidetun potilaan pitäminen sairaalassa saattaa altistaa muut potilaat. Tämän vuoksi kilpirauhasen liikatoiminnasta kärsiviä potilaita hoidetaan joissakin jäsenvaltioissa avohoitopotilaina. Luonnollisesti myös taloudellisilla näkökohdilla on tärkeä sija tässä päätöksessä, sillä hoidettujen potilaiden pitäminen sairaalassa on kallista. Lopuksi on muistettava, että ainoastaan erittäin harvat ihmiset altistuvat hoidetusta potilaasta lähtevälle säteilylle useammin kuin kerran elämänsä aikana. Toiminnan oikeutuksen lisäksi on luonnollisesti optimoitava muiden ihmisten suojelu, jotta annokset saadaan pidettyä niin pieninä kuin käytännön toimenpitein on mahdollista. Perusnormeja koskevan direktiivin 7 artiklassa todetaan tästä, että "annosrajoituksia olisi tarvittaessa käytettävä säteilysuojelun optimoimiseksi" ja että "jäsenvaltioiden vahvistamat ohjeet menettelyistä, joita sovelletaan 6 artiklan 4 kohdan b ja c alakohdassa tarkoitetulla tavalla altistuviin henkilöihin, voivat sisältää annosrajoituksia." Radioaktiivisilla aineilla hoidetusta potilaasta muille ihmisille aiheutuvien annosten rajoittamiseksi käytetään useimmissa jäsenvaltioissa jonkinlaista annosrajoitusta, usein johdettua jäljellä olevan aktiivisuuden rajoitusta. Näitä aktiivisuusrajoja käytetään päätettäessä siitä, voidaanko potilasta hoitaa avohoidossa, samoin kuin siitä, onko sairaalahoidossa ollut potilas turvallista päästää kotiin. Unionin alueella aktiivisuusrajat vaihtelevat 95 MBq:stä 800 MBq:iin jodi 131:tä, mutta useimmissa jäsenvaltioissa rajat ovat MBq. Tässä yhteydessä olisi korostettava, että kilpirauhassairauksien hoitomenetelmät vaihtelevat suuresti jäsenvaltiosta toiseen.
8 Tässä oppaassa ei pyritä yhdenmukaistamaan aktiivisuusrajoja, vaan tarkastelemaan mahdollisimman perusteellisesti erityyppisiä käytäntöjä ja esittämään yhteinen toimintamalli aktiivisuusrajojen käytössä. Lääketieteellistä säteilyaltistusta koskevan direktiivin 4 artiklassa edellytetään, että "jäsenvaltioiden on varmistettava, että altistusta koskevaa tarvittavaa opastusta annetaan henkilöille, jotka tietoisesti ja vapaaehtoisesti (muuten kuin ammattinsa puitteissa) avustavat ja tukevat lääketieteellisen tutkimuksen tai hoidon kohteena olevia potilaita." Tätä säännöstä sovelletaan diagnostiseen radiologiaan, sädehoitoon sekä isotooppilääketieteen diagnoosi-ja hoitomuotoihin. Direktiivin 4 artiklassa tarkoitettuja ihmisiä kutsutaan tässä kirjasessa perheeksi ja lähipiiriksi. Tähän ryhmään kuuluvat kaikki ne, jotka asuvat samassa asunnossa potilaan kanssa ja ne, jotka käyvät tapaamassa potilasta sairaalassa tai kotona. Muita potilaan kanssa kosketuksissa olevia henkilöitä kutsutaan tästä lähtienrnuifaiihmisihi, ja heitä käsitellään kuten väestöä yleensä. Lisäksi lääketieteellistä säteilyaltistusta koskevan direktiivin 4 artiklassa edellytetään, että "kun on kyse potilaasta, jonka hoidossa käytetään radionuklideja, jäsenvaltion on varmistettava, että lääketieteellisen toiminnan harjoittaja antaa tarvittaessa potilaalle tai tämän lailliselle holhoojalle ennen kotiuttamista kirjalliset ohjeet, joiden tarkoituksena on rajoittaa potilaan kanssa tekemisissä olevien henkilöiden annofaia sekä antaa tietoa ionisoivan säteilyn vaaroista." Useissa jäsenvaltioissa on jo kehitetty ohjeita, joissa esitetään, miten radioaktiivisella jodilla hoidettujen potilaiden tulisi toimia. Tässä kirjasessa otetaan huomioon nämä eri ohjeet ja ehdotetaan eurooppalaista toimintamallia. On tarkoitus, että ohjeita noudattavat niin avohoitopotilaat kuin sairaalasta päästetyt potilaat tai heidän lailliset holhoojansa. Ohjeet on tarkoitettu potilasta hoitaville lääkäreille, yleislääkäreille sekä kansallisen ja paikallisen tason toimivaltaisille viranomaisille. Raportissa annetaan joitakin ohjeita myös niille lääketieteellisen toiminnan harjoittajille, joiden tehtävänä on antaa neuvoja ja suosituksia lääkäreille ja potilaille ionisoivaan säteilyyn liittyvien riskien vähentämisestä. Lääketieteellistä säteilyaltistusta koskevassa direktiivissä edellytetään, että toimivaltaiset viranomaiset säätävät kansallisissa laeissa tai asetuksissa velvoitteen, jonka mukaisesti potilaille on annettava asianmukaiset ohjeet. Vastaavan lääkärin tehtävänä on varmistaa, että potilaille tai heidän laillisille holhoojilleen annetaan ohjeet suullisesti ja kirjallisessa muodossa. Lääkärin on luonnollisesti mahdotonta tarkistaa, seuraavatko potilaat ohjeita kirjaimellisesti. Lääkäri ei näin ollen ole vastuussa ohjeiden noudattamisesta kunhan ohjeet on annettu potilaalle asianmukaisesti. Lääkärien olisi kiinnitettävä potilaiden huomiota siihen, että heillä on vastuu perhettään, ystäviään ja muita ihmisiä kohtaan. Jos potilaan perhe ei halua avustaa ja tukea potilasta kotona, perheenjäseniä olisi kohdeltava muina ulkopuolisina ihmisinä, jolloin heihin sovelletaan automaattisesti väestön annosrajoja 1. Myöhemmin tässä oppaassa ehdotetaan, että tällaisessa tapauksessa olisi noudatettava annosrajan murto-osaa (0,3 msv). 1 msv vuodessa. Erityistilanteissa voidaan kuitenkin sallia tätä suurempi efektiivinen annos yhden vuoden aikana sillä edellytyksellä, että viiden peräkkäisen vuoden keskiarvo ei ylitä arvoa 1 msv vuodessa.
9 2. JODI 131 -HOIDON VAIKUTUKSET Tässä luvussa esitetään yhteenveto jodi 131 hoidon taustatiedoista ja annosrajoitusten arvioinnissa huomioon otettavia näkökohtia. Yksityiskohtaisempia tietoja annetaan liitteessä II Jodi 131 -hoito Ionisoivalla säteilyllä tiedetään olevan kahdentyyppisiä biologisia vaikutuksia: deterministisiä ja stokastisia. Detenriinistiset vaikutukset aiheutuvat elimen toiminnan heikkenemisestä tai puuttumisesta, jotka aiheutuvat solujen vaurioitumisesta tai tuhoutumisesta. Näille vaikutuksille on olemassa kynnysarvot: useiden elinten ja kudosten toimintaan ei vaikuta se, jos terveiden solujen määrä vähenee hieman. Ainoastaan riittävän suuri solujen määrän väheneminen aiheuttaa kliinisesti havaittavissa olevan patologisen toimintahäiriön. Kilpirauhassyövän, etäpesäkkeiden, kilpirauhasen liikatoiminnan ja eutyreoottisen struuman hoidossa on tavoitteena tuhota soluja vaikuttamatta kuitenkaan muihin elimiin siten, että aiheutuisi deterministisiä vaikutuksia. Koska kilpirauhasen solut voivat kerätä jodia, kilpirauhassairauksia voidaan hoitaa radioaktiivisella jodilla. Näissä hoidoissa käytetään usein ß säteilyä lähettävää jodi 131:tä, vaikka siihen liittyvä γ säteily aiheuttaa muidenkin kudosten ja jopa muiden ihmisten altistumista. Todennäköisyyden, että normaaliväestö saa säteilystä aiheutuvan kuolemaan johtavan syövän, on arvioitu olevan (ICRP 60) noin 5 prosenttia sievertiä kohti 2 pienillä annoksilla ja pienillä annosnopeuksilla ja 1 prosentti sievertiä kohti vakavien geneettisten sairauksien osalta. Yli 60 vuotiaiden osalta todennäköisyys näyttää olevan 3 10 kertaa pienempi. Tämä johtuu siitä, että vanhempien ihmisten jäljellä oleva elinaika ei ehkä ole niin pitkä, että syöpä ehtisi ilmetä ja lisäksi on epätodennäköistä, että geneettisiä vaurioita siirtyisi jälkipolviin. Alle 10 vuotiaiden lasten kohdalla kuolemaan johtavan syövän todennäköisyys on noin 2 3 kertaa suurempi. Raskaana olevien naisten riski on sama kuin normaaliväestön. Syntymättömällä lapsella on kuitenkin arvioitu olevan sama riski sairastua kuolemaan johtavaan syöpään kuin pienillä lapsilla. Deterministisiä vaikutuksia on havaittu, kun voimakas säteilyaltistus on tapahtunut kohdussa. Perheen tai lähipiirin radioaktiivisilla aineilla hoidetusta potilaasta saamat annokset ovat kuitenkin huomattavasti determinististen vaikutusten kynnysarvon alapuolella. Koska herkkyys ionisoivaa säteilyä kohtaan vaihtelee eri ikäryhmissä, eri ryhmille aiheutuvan riskin pienentämiseen tähtäävät ohjeet ovat myös erilaisia. Tämä tarkoittaa sitä, että jos ihmistä altistuu 1 msv:ille, arvioidaan 5 ihmisen sairastuvan säteilystä aiheutuvaan, kuolemaan johtavaan syöpään. Samaten, jos nämä ihmistä altistuvat 5 msv:ille, arvioidaan 25 ihmisen sairastuvan.
10 2.2. Annokset muille ihmisille Yleisesti ottaen suora ulkoinen säteily potilaasta sekä potilaan uloshengittämä jodi 131 saattavat mahdollisesti aiheuttaa huomattavia annoksia muille ihmisille. Altistuminen näille säteilylähteille olisi estettävä tai sitä olisi vähennettävä niin paljon kuin käytännöllisin toimenpitein on mahdollista. Tässä kirjasessa on radioaktiivisilla aineilla hoidetun potilaan kanssa kosketuksiin joutuvat ihmiset jaettu kahteen ryhmään: perheeseen ja lähipiiriin sekä muihin ihmisiin. Ensimmäinen ryhmä, johon sisältyvät myös vierailijat, voidaan jakaa edelleen kuuteen ryhmään: raskaana olevat naiset, alle 2- vuotiaat lapset, 3-10-vuotiaat lapset, aviopuolisot, yli 60-vuotiaat aviopuolisot sekä muut ihmiset. Kuten edellä selitettiin, nämä ryhmät valittiin, koska (i) syntymättömille lapsille ja alle 10-vuotiaille lapsille kehittyy säteilyn seurauksena herkemmin syöpä, (ii) alle 2-vuotiaat lapset ovat usein muita enemmän läheisessä fyysisessä kosketuksessa vanhempiinsa ja (iii) yli 60-vuotiaille ihmisille kehittyy muita epätodennäköisemmin ionisoivasta säteilystä aiheutuva syöpä. Nämä erot ovat erityisen tärkeitä pohdittaessa potilaille annettavia ohjeita.
11 3. ANNOSRAJOITUKSET Lääketieteellisen altistuksen osalta optimoinnissa käytetään kahta eri menettelyä. Molemmilla pyritään pienentämään tarpeettomia suuria annoksia. Toinen on vertailutasojen järjestelmä, jota käytetään ainoastaan diagnostisissa tatkimuksissa, eikä sillä siten ole merkitystä tämän kirjasen kannalta. Toisessa menetelmässä käytetään annosrajoituksia. Annosrajoitukset (ks. myös "Considerations on the Concept of Dose Constraints, joint report of ΝΕΑ/EC Group of Experts" opasta) ovat optimointitarkoituksissa käytettyjä raja arvoja. Ne ovat ohjeellisia ennusteita, joita ei ole tarkoitus ylittää. Ne eivät ole lakisääteisiä annosrajoja. Koska radionuklideilla hoidetut potilaat ovat mahdollisia kontaminaatio ja altistuslähteitä muille ihmisille, tarvitaan heidän käyttäytymistään koskevia ohjeita, jotta voidaan rajoittaa heidän perheenjäsenilleen, lähipiirilleen ja muille ihmisille aiheutuvia annoksia. Tässä tapauksessa käytettyjä raja arvoja kutsutaan annosrajoituksiksi. Koska perheenjäsenet ja lähipiiri voivat hyötyä siitä, että hoitoa saanut potilas on perheen parissa, ennalta asetetut annosrajoitukset voivat olla korkeampia kuin väestön annosrajat. Muut ihmiset, joilla ei ole minkäänlaista yhteyttä potilaaseen ja jotka ovat yleensä potilaasta aiheutuvan säteilyn satunnaisia "uhreja", eivät hyödy altistuksesta ollenkaan, joten heitä pidetään väestöön kuuluvina. Kun potilasta on hoidettu radioaktiivisilla aineilla, perheenjäsenten ja lähipiirin saamat annokset riippuvat sekä potilaan että heidän omasta käyttäytymisestään. Jos tiettyjä sääntöjä noudatetaan, ennalta asetetut annosrajoitukset toteutuvat. Muille ihmisille, jotka eivät yleensä edes tiedä, että lähistöllä on säteilylähde, aiheutuvat annokset riippuvat täysin potilaan käyttäytymisestä. Kuten edellä mainittiin, pienten lasten riskitekijä on kaksi tai kolme kertaa suurempi kuin normaaliväestön. Jotta stokastisten vaikutusten riski olisi yhtä suuri, lasten ja syntymättömien lasten annosrajoituksen olisi oltava 2 3 kertaa pienempi kuin aikuisten annosrajoitus. Vanhemmilla ihmisillä (60 80 vuotiailla) riskitekijä on 3 10 kertaa pienempi kuin normaaliväestöllä. Tämän ikäryhmän annosrajoitukset voivat siten olla korkeampia. Kuten taulukon IV.2 sarakkeista C ja D (liite IV) voidaan havaita, useimmat potilaiden käyttäytymistä koskevat ohjeet on tarkoitettu aikuisille ja yli 10 vuotiaille lapsille, mutta ne eivät sovellu pienille ja syntymättömille lapsille. Jälkimmäiselle ryhmälle olisi annettava erityisohjeet Jodi 131 -hoidon annosrajoitukset Taulukossa 1 ehdotetaan annosrajoituksia radionuklidihoitoa saaneiden avohoitopotilaiden tai sairaalasta kotiutettujen potilaiden perheenjäsenille ja lähipiirille. Esitettyjä arvoja asetettaessa on otettu huomioon seuraavat näkökohdat: 1) Annosrajoja ei sovelleta lääketieteelliseen altistukseen, mutta niitä voidaan käyttää vertailuarvoina päätettäessä, onko tietty altistus hyväksyttävää. 2) Yksittäinen ihminen altistuu elinaikanaan tavallisesti vain kerran tai kaksi potilaasta aiheutuvalle säteilylle. 3) Altistuneen ihmisen ikä altistushetkellä on tärkein tekijä laskettaessa hänelle aiheutuvaa riskiä. Tämän vuoksi: 1 msv on hyväksyttävä raskausajan loppuajan yläarvo sellaisen syntymättömän lapsen
12 saamalle altistukselle, jonka äiti on työssään altistunut säteilylle (perusnormeja koskeva direktiivi), joten saman arvon käyttäminen tuntuu kohtuulliselta myös potilaasta aiheutuvan, kohdussa saadun altistuksen osalta. Alle 10-vuotiailla lapsilla oletetaan olevan sama riski kuin syntymättömillä lapsilla, joten 1 msv tuntuu hyväksyttävältä tasolta myös heidän kohdallaan. Yli 10-vuotiailla lapsilla ja aikuisilla on 2-3 kertaa pienempi riski kuin pienillä lapsilla. Tämän ryhmän annosrajoitusten määräämisessä saattaisi olla hyödyllistä turvautua perusnormeja koskevaan direktiiviin, jonka mukaan erityistilanteissa voidaan sallia 1 msv:ä suurempi annosraja yhden vuoden aikana sillä edellytyksellä, että viiden peräkkäisen vuoden keskiarvo ei ylitä arvoa 1 msv vuodessa. Koska ihmiset joutuvat yleensä kosketuksiin potilaasta aiheutuvan säteilyn kanssa vain kerran elinaikanaan, tätä tilannetta voidaan pitää "erityistilanteena". Kun otetaan huomioon potilaasta aiheutuvan säteilyn lisäksi muista keinotekoisista säteilylähteistä mahdollisesti aiheutuva altistus tämän ajanjakson aikana, 3 msv:n annosrajoitus näyttää kohtuulliselta. Yli 60-vuotiailla aikuisilla riski on 3-10 kertaa pienempi kuin normaaliväestöllä, ja yli 65- vuotiailla riski on 5-10 kertaa pienempi. Näin ollen iäkkään väestönosan annosrajoitus voi kohtuudella olla 15 msv. Taulukko 1 Perheelle ja lähipiirille ehdotetut annosrajoitukset (msv) jodi 131 -hoidon yhteydessä Ihmisryhmä Lapset (myös syntymättömät lapset *) Annosrajoitus 1 msv Aikuiset Alle 60-vuotiaat 3 msv ** Yli 60-vuotiaat 15mSv * ** Syntymättömiin lapsiin kuuluvat alkiot ja sikiöt. Näitä arvoja ei oleteta sovellettavan sellaisiin perheenjäseniin ja ystäviin, jotka hoitavat erittäin sairaita sairaalahoidossa olevia potilaita. Esimerkkinä sairaalahoidossa olevia lapsiaan hoitavat äidit. Koska muiden ihmisten altistusta pidetään väestön altistuksena, siihen sovelletaan annosrajoja. Perusnormeja koskevassa direktiivissä tarkoitetut väestön annosrajat ovat kumulatiivisia annosrajoja, joita sovelletaan väestöön kuuluvan henkilön saaman altistuksen kokonaismäärään. On muistettava, että ihmiset voivat altistua myös muista keinotekoisista säteilylähteistä aiheutuvalle säteilylle, eikä näiden kaikkien altistusten kokonaismäärä saa ylittää arvoa 1 msv vuodessa. Tämän vuoksi arvoa 0,3 msv, joka on vain murto-osa annosrajasta, suositellaan tämäntyyppisen altistuksen ylärajaksi. 10
13 4. AVOHOITOPOTILAIDEN HOITO JA SAIRAALAHOIDOSSA OLLEIDEN POTILAIDEN KOTIUTTAMINEN SAIRAALASTA Avohoitopotilaiden hoidon ja potilaiden kotiuttamisen olisi tapahduttava tiettyjen vaatimusten mukaisesti. Hoidosta vastaavan lääkärin on varmistettava, että asianmukaiset annosmittaukset tehdään, että potilaille annetaan ohjeet sekä suullisesti että kirjallisesti ja että potilaan kotioloista pyydetään tietoja. Kilpirauhasen liikatoiminnan hoidossa radionuklidien fraktioitua annostelua lyhyen ajanjakson aikana ei pidetä hyvänä käytäntönä, koska tästä aiheutuu korkeampia kumulatiivisia annoksia potilasta hoitaville tai hänen luonaan vieraileville ihmisille samoin kuin potilaalle itselleen. Tämän vuoksi fraktioitua hoitoa, jota käytetään joissakin maissa sairaalahoidon välttämiseksi, ei voida pitää oikeutettuna. Toistuva radionuklidin antaminen saattaa olla tarpeen joissakin tapauksissa, jos hoito ei riitä hillitsemään sairautta. Tämä selviää kuitenkin vasta sitten, kun ensimmäisestä hoidosta on kulunut ainakin neljä kuukautta (ks. myös liite II) Raskaus Raskaus on este jodi 131-hoidolle. Hoito pitäisi yleensä lykätä synnytyksen jälkeen tai olisi harkittava muita hoitomuotoja, kuten kirurgista hoitoa. Jos äidille kuitenkin aiheutuu vakava uhka eivätkä muut hoitomuodot tule kysymykseen, esimerkiksi etäpesäkkeiden ollessa kyseessä, lapselle hoidosta aiheutuvaa haittaa olisi arvioitava suhteessa siihen, mitä seurauksia äidille aiheutuu, jos hänet jätetään hoitamatta Annosmittaukset Potilaan hoito avohoitoperiaatteella tai potilaan päästäminen sairaalasta sallitaan ainoastaan, jos potilaassa jäljellä olevasta aktiivisuudesta perheenjäsenille ja lähipiirille sekä muille ihmisille (väestölle) aiheutuvan annoksen ei oleteta ylittävän toimivaltaisten viranomaisten hyväksymiä annosraj oituksia. Pääsääntöisesti kilpirauhassyöpää hoidetaan radioaktiivisella jodilla vain ottamalla potilas sairaalaan. Potilaan päästämisen sairaalasta tulisi tapahtua tässä luvussa mainittujen vaatimusten mukaisesti. Ennen potilaan päästämistä sairaalasta lääkärin on varmistettava, että jäljellä oleva aktiivisuus ei ylitä ennalta määrättyjä aktiivisuusrajoja. Tämä voidaan tehdä säteilymittauksilla yhden metrin päässä seisovasta potilaasta. Tähän tarkoitukseen olisi määritettävä vakiomittausmenettely. Potilaan sairaalasta päästämistä koskevan päätöksen on perustuttava suurimman annosnopeuden mittaamiseen. Kilpirauhasen liikatoiminnan hoidossa mittauskohtana on yleensä kilpirauhasen alue, mutta laajalle etäpesäkkeitä levittäneen kilpirauhassyövän hoidossa mittauskohta voi olla muualla kehossa. Mittaustulos on merkittävä muistiin. Avohoitopotilaan hoitoon tulisi soveltaa samoja perusteita. Liitteessä II annetaan joukko kertoimia aktiivisuuden muuntamiseksi efektiiviseksi annokseksi (taulukko ILI) ja annosnopeuden muuntamiseksi efektiiviseksi annokseksi (taulukko II.2) Ohjeet Hoidosta vastaavan lääkärin pitää varmistaa, että potilaalle tai hänen lailliselle holhoojalleen annetaan sekä suulliset että kirjalliset ohjeet ennen potilaan hoitamista. Hänen pitää selittää, miksi on tärkeää 11
14 noudattaa näitä ohjeita ja keskustella niistä yksityiskohtaisesti potilaan kanssa. Tämä menettely ja ohjeiden sisältö on merkittävä muistiin potilastietoihin Potilaan tila Hoidosta ja kotiuttamisesta vastaavan lääkärin olisi varmistettava, että potilas ja hänen perheensä tai lähipiirinsä ymmärtävät ohjeet ja voivat noudattaa niitä. Potilaan pitäisi tulla toimeen omin avuin ja kyetä yhteistyöhön sekä suostua noudattamaan ohjeita. Jos potilas ei tule toimeen omin avuin, jos hän ei ole yhteistyökykyinen tai jos hänellä on vaikeuksia pidätyskyvyn kanssa tai jos hän oksentelee, potilaan hoitaminen muualla kuin sairaalassa ei ole suotava (turvallinen) vaihtoehto. Tällaisessa tapauksessa on annettava ylimääräiset ja erittäin yksityiskohtaiset perheen ja ystävien käyttäytymistä koskevat ohjeet, kun on ensin mahdollisesti kuultu säteilysuojeluasiantuntijaa. Näin pyritään varmistamaan, että potilaassa jäljellä oleva aktiivisuus ei aiheuta taulukossa 1 esitettyjä annosrajoituksia ylittäviä annoksia Kotiolot Hoidettaessa potilaita kotona tai päästettäessä heidät pois sairaalasta on arvioitava kotiympäristöä sosioekonomisessa mielessä. Kotiympäristön pitäisi olla sellainen, että potilas ja hänen perheenjäsenensä tai lähipiirinsä voivat noudattaa saamiaan ohjeita. Olisi otettava huomioon käytettävissä oleva asuintila eli huoneiden lukumäärä talossa, saniteettitilojen laatu, yhteydet pääviemäriverkkoon jne. Potilaan hoidosta ja sairaalasta kotiuttamisesta vastaavan lääkärin on varmistettava, että potilaalta on kysytty näitä seikkoja ja että hänelle on selitetty, että muille ihmisille aiheutuva riski on suorassa yhteydessä potilaan ja kyseisen ihmisen väliseen etäisyyteen, heidän läheisesti yhdessä viettämänsä ajan pituuteen jne. Lääkärin olisi tehtävä päätös tämän tiedon perusteella, mutta hän ei luonnollisestikaan voi olla vastuussa virheistä, jos potilas on antanut vääriä tietoja Erityistilanteet Jos jodi 131 -hoitoa saaneelle potilaalle on tehtävä kiireellinen leikkaus tai jos tällainen potilas on saanut sydänkohtauksen, häntä olisi kohdeltava samoin kuin muitakin potilaita, vaikka hänessä (jäljellä oleva) aktiivisuus ylittäisikin sen aktiivisuusrajan, jolloin sairaalasta päästäminen on mahdollista. Erityisneuvoja olisi pyydettävä sairaalafyysikolta, jos hänet pystytään tavoittamaan. Samaa menettelyä on noudatettava, jos potilas on palannut kotiin hoidon jälkeen ja tarvitsee kiireellistä hoitoa. Tässä tapauksessa potilaan tai hänen perheenjäsentensä velvollisuus on välittömästi ilmoittaa kiireellistä hoitoa antavalle henkilölle potilaan erityistilasta jodi 131 -hoidon jälkeen Potilaan kuolema Joskus potilas kuolee pian jodi 131 -hoidon jälkeen. Säteilysuojelun asiantuntijaan olisi otettava yhteys, jos tehdään ruumiinavaus tai on tarpeen varmistaa perheen, ystävien ja muiden ihmisten turvallisuus vainajan käsittelyn, arkun äärellä valvonnan tai hautajaistilaisuuden aikana, jotta annokset voitaisiin pitää niin pieninä kuin käytännöllisin toimenpitein on mahdollista. Hautaamista tai polttohautausta saattavat koskea kansallisessa lainsäädännössä annetut rajoitukset. 12
15 5. OHJEITA AVOHOITOPOTILAITA JA SAIRAALASTA KOTIUTETTAVIA POTILAITA NEUVOVILLE LÄÄKÄREILLE Seuraavat ohjeet on tarkoitettu sairaalalääkäreille sekä yleislääkäreille. Esimerkki potilaalle, häntä saattaville henkilöille tai hänen lailliselle holhoojalleen tarkoitetuista kirjallisista ohjeista on liitteenä I. Nämä ohjeet olisi annettava ennen hoitoa, jotta kotona tehtäviin tarpeellisiin järjestelyihin jäisi riittävästi aikaa. On suotavaa, että ohjeet selitetään suullisesti ja potilasta rohkaistaan kysymään lisäselvityksiä, mikäli jotkin kohdat ovat jääneet epäselviksi. Ohjeiden soveltamisaika riippuu sitä, mikä on seisovasta potilaasta aiheutuva enimmäisannos yhden metrin päässä (mahdolliset annosmuuntokertoimet on annettu liitteessä II). Erityistilanteissa saatetaan tarvita täydentäviä ohjeita. Tällaisissa tilanteissa olisi pyydettävä neuvoa sairaalafyysikolta, jos hänet pystytään tavoittamaan. OHJEET LÄÄKÄRILLE Taulukossa 2 ehdotetaan erilaisia ajanjaksoja, joiden aikana potilaiden (sekä perheenjäsenten ja ystävien) olisi noudatettava näitä heidän käyttäytymistään koskevia rajoituksia. Rajoitusten kesto riippuu siitä efektiivisestä annosnopeudesta, joka mitataan 1 metrin päästä mistä tahansa potilaan kehon osasta. Myös muita menetelmiä, jotka antavat tulokseksi erilaisia ajanjaksoja (ks. esim. LAZ95 ja ETA 95), voidaan käyttää Taulukko 2 Efektiiviset annosnopeudet 1 metrin päästä, näitä vastaavat arvioidut (jäljellä olevat) aktiivisuudet sekä ajanjaksot, joiden aikana ohjeita on noudatettava Efektiivinen annosnopeus 1 metrin päässä potilaasta tøsv.h""! 1 metrin päässä] <40 <20 <10 <5 <3 Vastaava arvioitu (jäljellä oleva) aktiivisuus * < 800 MBq < 400 MBq < 200 MBq < 100 MBq < 60 MBq Ajanjakso, jonka aikana ohjeiden noudattamista suositellaan 3 viikkoa 2 viikkoa 1 viikko 4 päivää 24 tuntia hoidon antamisen jälkeen * Nämä arvot perustuvat liitteessä III mainittuihin fysikaalisiin tietoihin. Ehdotetut ajanjaksot perustuvat sairaalassa hoidettavissa potilaissa jäljellä olevaan aktiivisuuteen. Näiden potilaiden nopea eritysvaihe on lähes tulkoon päättynyt ennen sairaalasta päästämistä (kehon aktiivisuus vähenee nopeammin ensimmäisen päivän kuin sitä seuraavien päivien aikana). Avohoitopotilaissa jäljellä oleva aktiivisuus on sama kuin hoidossa käytetty aktiivisuus, mutta nopea eritysvaihe tapahtuu potilaan ollessa kotona. Tämä merkitsee sitä, että sairaalasta kotiutettavat potilaat aiheuttavat perheelle ja lähipiirille suurempia säteilyannoksia kuin avohoitopotilaat, joissa jäljellä oleva aktiivisuus on kotiutettaessa vastaavan suuruinen. Edellä mainitut ajanjaksoja koskevat suositukset ovat siten avohoitopotilaiden osalta varovaisia arvioita. 13
16 Ohjeet: Yleistä: Potilaan olisi kotona pysyteltävä mahdollisimman kaukana muista ihmisistä: aina vähintään yhden metrin päässä ja pidempien ajanjaksojen ollessa kyseessä yli kahden metrin päässä. Käymälässä: Potilaiden (myös miesten) olisi istuttava virtsatessaan. Olisi käytettävä wc-paperia sukuelinten kuivaamiseen, ja käymälä olisi aina huuhdeltava jälkeenpäin. Kädet olisi pestävä, mahdollisuuksien mukaan wc-tilassa, jotta vältetään ovenripojen jne. kontaminaatio. Pikkulapset (0-10-vuotiaat) Annoksesta aiheutuva riski on suurempi alle 10-vuotiaille lapsille kuin normaaliväestölle. Lisäksi hyvin pienet lapset ovat usein suoraan fyysisesti kosketuksissa vanhempiinsa (tai muihin aikuisiin) useiden tuntien ajan vuorokaudessa. Jos perheessä on pieniä lapsia, vanhemmille olisi kerrottava lapsiin kohdistuvasta ylimääräisestä riskistä. Suoraa fyysistä kosketusta olisi vältettävä mahdollisuuksien mukaan. Jälleen pätee sääntö: mitä suurempi etäisyys, sitä parempi. Tästä syystä olisi hyvä, jos joku muu henkilö kuin potilas hoitaisi alle 2-vuotiaita lapsia muualla kuin potilaan kotona. Jos tämä ei ole mahdollista tai jos se ei ole suotavaa psykologisista syistä, kanssakäymisen olisi oltava mahdollisimman vähäistä. Suositellun rajoitetun ajanjakson jälkeen olisi erittäin suotavaa, että potilas ei ole tarpeettomasti fyysisessä kosketuksessa pienten lasten kanssa yhteen viikkoon. Tämä koskee erityisesti kilpirauhasen liikatoiminnasta sairaalassa hoidettuja potilaita. Puoliso ja muut ihmiset kotona Suoralle fyysiselle kosketukselle (halailulle tai sukupuoliselle kanssakäymiselle) ei ole esteitä, mutta se olisi rajoitettava noin puoleen tuntiin vuorokaudessa. Olisi erittäin suotavaa, että potilas nukkuisi yksinään. Kahden vierekkäisen sängyn etäisyyden olisi oltava vähintään kaksi metriä. On varmistettava, että potilaan sänkyä ei aseteta sille seinälle, jonka toisella puolella olevassa huoneessa on toinen sänky. Sänkyjen välimatka olisi tällöin erittäin pieni, eikä seinä suojaa tehokkaasti tämäntyyppiseltä säteilyltä. Iäkäs puoliso: Säteilystä aiheutuvan kokonaishaitan riski on pieni yli 60-vuotiailla. Tällöin olisi ryhdyttävä ainoastaan helposti toteutettaviin toimenpiteisiin. Raskaana olevat naiset: Hoidetun potilaan raskaana olevan puolison osalta voidaan antaa samanlaiset nukkumisohjeet kuin edellä kohdassa "Puoliso ja muut ihmiset kotona". Syntymättömän lapsen annoksen pitämiseksi niin pienenä kuin kohtuudella on mahdollista olisi lisäksi läheinen fyysinen kanssakäyminen päivän aikana pidettävä mahdollisimman vähäisenä. Rintaruokinta: Jos imettävä nainen tarvitsee jodi 131 -hoitoa, rintaruokinta olisi aina lopetettava ennen hoidon aloittamista eikä sitä pitäisi aloittaa uudestaan kotiin palaamisen jälkeen. 14
17 Raskaus: Vieraat: Hedelmöitys neljän kuukauden kuluessa radioaktiivisella jodilla annetusta hoidosta saattaa aiheuttaa vaurioita syntymättömälle lapselle. Ohjeena on välttää raskaaksi tuloa näiden neljän kuukauden aikana. Koska myös miespuolisen potilaan siittiösolut voivat vaurioitua, heitä olisi neuvottava olemaan siittämättä lapsia neljän kuukauden aikana jodi 131 -hoidon jälkeen. Lyhyillä muutaman tunnin vierailulla ei tarvita muita erityisiä varotoimia kuin pysyttäytyminen turvallisen välimatkan päässä ja suoran fyysisen kanssakäymisen välttäminen (ks. "Yleistä"). Pienten lasten ja raskaana olevien naisten vierailut eivät ole suotavia. Ruokailuvälineet ja talousastiat: Koska potilaan syljen ja luonnollisten eritteiden jodipitoisuus on varsin korkea, muiden ei pitäisi käyttää potilaan käyttämiä ruokailuvälineitä ja talousastioita, pyyhkeitä, vuodevaatteita jne. Pesun jälkeen ne ovat täysin turvallisia. Niitä ei ole tarpeen pestä erillään. Liikennevälineet: Ensimmäisen viikon aikana olisi matkustamista julkisilla liikennevälineillä rajoitettava noin kahteen tuntiin matkaa kohti. Jos potilas matkustaa taksilla, hänen pitäisi istua mahdollisimman kaukana kuljettajasta. Matkustaminen saman taksinkuljettajan kyydissä olisi rajoitettava noin kahteen tuntiin kokonaisuudessaan. Jos pidempiä matkoja julkisilla liikennevälineillä ei voida välttää, olisi annettava erityisohjeet kanssamatkustajien annoksen pienentämisestä. Potilasta voidaan esimerkiksi neuvoa vaihtamaan paikkaa, jotta vältettäisiin se, että hän istuisi saman ihmisen vieressä pitkän aikaa. Sosiaaliset tilanteet: Olisi vältettävä elokuvissa käymistä ja muita sosiaalisia tilanteita, joissa potilas on läheisessä kanssakäymisessä muiden ihmisten kanssa useiden tuntien ajan. Työpaikka: Seuraavat altistumistiet olisi erotettava toisistaan: 1) Potilas joutuu työssään läheiseen kanssakäymiseen työtoverien tai asiakkaiden tai muiden ihmisten kanssa. Jos potilaan työpaikka on koulu tai muu paikka, jossa hän joutuu tekemisiin alle 10-vuotiaiden lasten kanssa, hänen olisi poikkeuksetta pysyttävä pois töistä. Muissa olosuhteissa hänen olisi suurimman osan ajasta, myös lounastunnilla, pysyteltävä vähintään kahden metrin päässä muista ihmistä. Jos tämä ei ole mahdollista, potilaan olisi pysyttävä pois töistä. 2) Potilaan työ ei vaadi läheistä kanssakäymistä muiden kanssa. Tässä tapauksessa potilas voi mennä töihin (ja välttää mahdollisuuksien mukaan läheistä kanssakäymistä). Poikkeuksen muodostavat avohoitopotilaat hoidon antamisen jälkeisinä kahtena vuorokautena (nopean erittymisen vaihe). 3) Ionisoiva säteily voi vaikuttaa potilaan työhön (valokuvauslevyjen kehittäminen, radioimmunoanalyysi jne.). Tällaisessa tapauksessa töistä pois pysyminen ei liity muiden ihmisten altistuksen rajoittamiseen, ja neuvoa olisi pyydettävä säteilysuojeluasiantuntijalta. Jos esiintyy epäselvyyttä, vastaavan lääkärin olisi pyydettävä neuvoa sairaalafyysikolta. Esimiehille on aina ilmoitettava asiasta. 15
18 Taulukossa 3 annetaan esimerkkejä siitä, kuinka monen vuorokauden ajan potilaan olisi pysyteltävä kotona, jotta rajoitetaan työtovereille aiheutuva annos 0,3 msv:iin. Kirjoittajat pitävät vuorokautta sopivana ajan yksikkönä. Taulukko 3 Esimerkki siitä, kuinka monen päivän ajan *) jodi 131 -hoitoa saaneen potilaan on laskettu olevan syytä pysytellä pois töistä työtoverille aiheutuvan annoksen rajoittamiseksi 0,3mSv:iin kolmen eri välimatkan päästä ja kolmen eri altistusajan mukaan; hoitoannoksista on annettu neljä eri vaihtoehtoa **) (MBq) (Tho95) Tuntia 200 MBq 400 MBq 600 MBq 800 MBq vuorokaudessa 8 h 1 metrin päästä 4 4 h 1 metrin päästä 8 h 2 metrin päästä *) Oletuksena on viisipäiväinen työviikko. Taulukossa esitetyt arvot tarkoittavat vuorokausien (viikonloppu mukaan lukien) kokonaislukumäärää ennen työhön paluuta. **) Nämä vuorokausien lukumäärät perustuvat avohoitopotilaille annettuun aktiivisuuteen. Kuten luvussa 5 selitettiin, sairaalassa hoidettujen potilaiden osalta kyseisten ajanjaksojen sairaalasta päästämisen jälkeen olisi oltava jonkin verran pidempiä Sairaalassa: Jos potilas sinä ajanjaksona, jolloin hänen on noudatettava rajoituksia, joutuu odottamatta sairaalaan, hänen tilanteestaan on ilmoitettava välittömästi vastaavalle lääkärille ja vastaavalle sairaalafyysikolle. 16
19 Liite I. ESIMERKKEJÄ KIRJALLISISTA OHJEISTA, JOITA ON ANNETTAVA POTILAILLE TAI HEIDÄN LAILLISILLE HOLHOOJILLEEN ENNEN SAIRAALASTA LÄHTÖÄ JODI 131 -HOIDON JÄLKEEN Seuraavat ohjeet voidaan antaa potilaille, heidän laillisille holhoojilleen tai heidän perheenj äsenilleen POTILAAN KÄYTTÄYTYMISTÄ KOSKEVAT OHJEET RADIOAKTIIVISELLA JODILLA ANNETUN HOIDON JÄLKEEN Sinua on hoidettu radioaktiivisella jodilla kilpirauhasongelman vuoksi. Suurin osa jodista poistuu elimistöstäsi virtsan mukana. Elimistössäsi on kuitenkin useiden viikkojen ajan jonkin verran jodia, mikä tarkoittaa, että sinä saatat altistaa kanssasi läheisessä fyysisessä kosketuksessa olevia ihmisiä säteilylle. Velvollisuutenasi on suojella sukulaisia, ystäviä, työtovereita ja muita. Seuraavista kysymyksistä ja vastauksista saat tietoa niistä yksinkertaisista varotoimenpiteistä, joihin voit ryhtyä. Lääkärisi kertoo (tai on jo kertonut) sinulle, kuinka kauan sinun pitäisi noudattaa näitä ohjeita. 1 Mikä on tärkein varotoimi? Älä istu tai oleskele kauan kenenkään läheisyydessä kotona tai työpaikalla. Yritä pysytellä muista vähintään metrin päässä. Jos joudut olemaan muiden kanssa tekemisissä kauemmin (yli lunnin), pysy kahden metrin päässä. 2 Entä kanssakäyminen raskaana olevien naisten kanssa? Kanssakäymistä raskaana olevien naisten kanssa olisi vältettävä. Yritä pysytellä ^ \ viheistä vähintään kahden metrin päässä. ^^ 3 Onko turvallista tulla raskaaksi / siittää lapsi? Osa jodista säilyy elimistössäsi neljän kuukauden ajan. Tänä aikana sinun ei pitäisi tulla raskaaksi tai siittää lasta. 4 Voinko yhä nähdä lapsiani ja hoitaa heitä? Jos lapsesi ovat alle 10 vuotiaita, vältä mahdollisuuksien mukaan läheistä kosketusta heihin (kuten halaamista tai sylissä pitoa). Riski on suurempi pienille lapsille kuin aikuisille. Tämän vuoksi kannattaa toimia varman päälle ja välttää tarpeetonta kosketusta vielä viikon ajan suositellun ajanjakson jälkeen. 17
20 ί ι Ί \ \ \ I ι' ι ^ J --Α Λ -, Ι Χ ^/' Λ \. \ ί ι \ - \ Ι -Μ y'ι \ ι ν \\, i ƒ Λ Ι! ί V V' 5 Entä pikkulapset? Olisi parasta, että joku muu hoitaa alle kaksivuotiaita lapsia. Järjestä, jos mahdollista niin, että he asuvat sukulaisten tai ystävien luona. 6 Voinko jatkaa rintaruokintaa? Radioaktiivista jodia erittyy rintamaitoon varsin kauan. Tämän vuoksi rintaruokinta on lopetettava kokonaan! 7 Voinko olla läheisissä tekemisissä puolisoni tai muiden ihmisten kanssa kotona? Läheinen kanssakäyminen, kuten halailu tai sukupuolinen kanssakäyminen, olisi rajattava puoleen tuntiin vuorokaudessa. Sinun pitäisi nukkua erillisessä sängyssä. Sänkyjen pitäisi olla kahden metrin päässä toisistaan, vaikka niiden välillä olisi seinä. Talojen seinät eivät nimittäin suojaa hyvin tämätyyppiseltä säteilyltä. 8 Entä jos puolisoni on raskaana? Jos puolisosi on raskaana, on tärkeää välttää läheistä kosketusta häneen. 9 Sovelletaanko varotoimia myös yli 60-vuotiaisiin? Yli 60-vuotiailla riski on paljon pienempi kuin muilla ihmisillä. Erityiset varotoimet eivät tämän vuoksi ole niin tärkeitä. 10 Voiko minulla käydä vieraita? Lyhyistä alle kahden tunnin vierailusta ei aiheudu ongelmia. Pysyttele vieraistasi noin kahden metrin päässä ja vältä mielellään läheistä kosketusta heihin. Pienten lasten ja raskaana olevien naisten ei ole suotavaa käydä luonasi. 11 Voinko mennä töihin? Useimmat ihmiset voivat mennä töihin. Jos työsi luonteen vuoksi joudut olemaan kahden metrin etäisyydellä samasta ihmisestä yli kahden tunnin ajan päivittäin, sinun pitäisi kysyä neuvoa lääkäriltäsi. Sinun pitäisi joka tapauksessa ilmoittaa asiasta esimiehellesi. 12 Entä jos olen töissä lastentarhassa? Lastentarhanopettajien tai muiden, jotka ovat läheisissä tekemisissä pienten lasten kanssa työpäivän aikana, olisi pysyttävä pois töistä. Lääkärisi kertoo, kuinka kauan näin tulisi menetellä. 13 Voinko mennä elokuviin tai muihin huvitilaisuuksiin? Tämä ei ole suotavaa. Vältä käymästä elokuvissa tai muissa sosiaalisissa tilaisuuksissa, joissa olet muiden ihmisten lähellä kauemmin kuin tunnin. 18
21 14 Voinko käyttää julkisia liikennevälineitä? ^^K ^^S Viikon ajan sinun pitäisi rajoittaa julkisten liikennevälineiden käyttö korkeintaan kahden tunnin matkoihin. Tee pidempiä matkoja ainoastaan, jos ne ovat ehdottoman välttämättömiä. Yritä tällöin löytää paikka, jossa voit istua yksin. Kysy neuvoa lääkäriltäsi, jos matka on pidempi. 15 Entä taksilla ajaminen? Istu takapenkillä vastakkaisella puolella kuljettajasta. Aja korkeintaan kaksi tuntia saman taksinkuljettajan kyydissä. 16 Voinko käyttää samaa käymälää kuin muut? Kyllä, mutta virtsan roiskumista on vältettävä. Tämän vuoksi myös miesten on virtsattava istualtaan. Kuivaa aina sukuelimesi wc-paperilla ja huuhtele käymälä. On myös tärkeää pestä kädet välittömästi, vaikka olisit vain virtsannut. 17 Entä ruokailuvälineet, talousastiat, vuodevaatteet, pyyhkeet jne. Radioaktiivinen jodi poistuu potilaan kehosta myös syljen ja hien mukana. Tämän vuoksi ruokailuvälineitä, talousastioita, vuodevaatteita, pyyhkeitä jne. ei pitäisi jakaa muiden kanssa. Pesun jälkeen ne ovat täysin turvallisia. Niitä ei tarvitse pestä erikseen. 18 Mitä tapahtuu, jos minun täytyy mennä sairaalaan?. Jos sinun täytyy mennä sairaalaan odottamatta, ilmoita lääkärille, että sinua on vastikään hoidettu radioaktiivisella jodilla. Tee näin, vaikka kyseessä olisi sama sairaala, jossa sait hoidon.,^. Ό JOS OLET EPÄVARMA JOSTAIN, SINUN OLISI AINA KYSYTTÄVÄ NEUVOA SINUA HOITAVALTA LÄÄKÄRILTÄ. 19
22 II. ILI TAUSTATIETOA JODI 131 HOIDOSTA Ionisoivan säteilyn biologiset vaikutukset Ionisoivalla säteilyllä on kahdentyyppisiä biologisia vaikutuksia: deterministisiä ja stokastisia. Deterministiset vaikutukset aiheutuvat elimen toiminnan heikkenemisestä tai puuttumisesta, joka aiheutuu solujen vaurioitumisesta tai tuhoutumisesta. Näille vaikutuksille on olemassa kynnysarvot. Useiden elinten ja kudosten toimintaan ei vaikuta se, jos terveiden solujen määrä vähenee hieman. Ainoastaan riittävän suuri solujen määrän väheneminen aiheuttaa kliinisesti havaittavissa olevan patologisen toimintahäiriön. Kilpirauhassyövän tai etäpesäkkeiden, kilpirauhasen liikatoiminnan ja struuman hoidossa on tavoitteena tuhota kilpirauhasessa tai etäpesäkkeissä osa soluista tai kaikki solut. Muihin elimiin ei pitäisi vaikuttaa niin, että aiheutuu deterministisiä vaikutuksia. Näissä hoidoissa käytetään tämän vuoksi ß säteilyä lähettävää jodi 131 :tä, vaikkakin siihen liittyvä γ säteily aiheuttaa myös potilaan muiden kudosten ja muiden ihmisten altistumista. Stokastiset vaikutukset ovat seurausta säteilyn aiheuttamista muutoksista soluissa, jotka kuitenkin säilyttävät jakaantumiskykynsä. Näistä muuntuneista soluista saavat joskus alkunsa solun pahanlaatuiset muutokset, jotka johtavat pahanlaatuisen kloonin ja lopulta kliinisesti havaittavissa olevan syövän kehittymiseen. Solumuutosten ja sairauden kehittymisen välillä voi kulua muutamia vuosia (esim. leukemia, kilpirauhassyöpä) tai useita vuosikymmeniä (esim. paksusuolisyöpä ja maksasyöpä). Myös geneettisiä vaikutuksia voi aiheutua sukusolujen altistuttua säteilylle. Stokastisille vaikutuksille ei oleteta olevan mitään kynnysarvoja. Vaikutusten esiintymistodennäköisyyden uskotaan olevan suhteessa annokseen (lineaarinen annos vaikutus suhde, kun annos ja annosnopeus ovat pienet), siksi stokastisten vaikutusten esiintymistodennäköisyyttä pitäisi pienentää mahdollisimman paljon pitämällä annos mahdollisimman pienenä. Hoidetun potilaan lähellä olevien ihmisten saama annos on suhteellisen pieni. Heillä ei esiinny deterministisiä vaikutuksia, ja stokastisten vaikutusten riski on varsin pieni. Syövän luontainen ilmaantuvuus Euroopassa on noin 25 prosenttia. Säteilyn aiheuttaman, kuolemaan johtavan syövän todennäköisyyden on arvioitu (ICRP 60) olevan noin 5 prosenttia sievertiä kohti 3 silloin, kun annos ja annosnopeus ovat pienet, ja 1 prosentti sievertiä kohti vakavien geneettisten sairauksien osalta. Joissakin elimissä säteily voi aiheuttaa myös parannettavissa olevia syöpiä. Yli 60 vuotiailla tällaisten vaikutusten todennäköisyys näyttää olevan kolme kertaa pienempi ja yli 65 vuotiailla jopa 5 10 kertaa pienempi. Tämä johtuu siitä, että vanhempien ihmisten jäljellä oleva elinaika ei ehkä ole niin pitkä, että syöpä ehtisi ilmetä, ja lisäksi on epätodennäköistä, että geneettisiä vaurioita siirtyisi jälkipolviin. Alle 10 vuotiaiden lasten kohdalla kuolemaan johtavan syövän todennäköisyys on noin 2 3 kertaa suurempi. Raskaana olevien naisten riski on sama kuin normaaliväestön. Syntymättömällä lapsella on arvioitu olevan sama riski sairastua kuolemaan johtavaan syöpään kuin pienillä lapsilla. Näille ryhmille on annettava erilaiset ohjeet. Deterministisiä vaikutuksia on havaittu kohdussa tapahtuneen altistuksen seurauksena, mutta perheen tai lähipiirin mahdollisesti saamat annokset ovat huomattavasti näiden vaikutusten kynnysarvojen alapuolella. Tämä tarkoittaa sitä, että jos ihmistä altistuu 1 msv:ille, arvioidaan 5 ihmisen sairastuvan säteilystä aiheutuvaan, kuolemaan johtavaan syöpään. Samaten, jos nämä altistuvat 5 msv:ille, arvioidaan 25 ihmisen sairastuvan. 20
23 II.2 Jodi 131 :n aineenvaihdunta Stabiilijodi Jodi on välttämätön kilpirauhashormonien ainesosa, joten kilpirauhanen ottaa jodia erittäin helposti. Tavallisesti elimistöön tulee jodia elintarvikkeiden ja juomaveden mukana. Tavanomaiset ravinnosta saatavat määrät johtavat tuskin koskaan liialliseen jodin saantiin. Kun jodi on otettu elimistöön, se keskittyy kilpirauhaskudokseen ja sitä käytetään hormonisynteesissä. Jos elimistöön tulee ylimääräistä jodia, kilpirauhanen ottaa siitä suoraan noin 25 prosenttia. Tämä määrä riippuu suuresti ravinnosta tavallisesti saatavasta päivittäisestä annoksesta. Jos jodia saadaan päivittäin vähän, kilpirauhanen voi ottaa siitä helposti 50 prosenttia. Jos päivittäinen saanto on suuri, kilpirauhanen ottaa vain 5-10 prosenttia. Loppu poistuu elimistöstä varsin nopeasti muutamien päivien kuluessa enimmäkseen virtsan mukana mutta myös muiden eritteiden, kuten ulosteen, hien ja syljen, mukana sekä uloshengityksessä. Kilpirauhasen käyttämä jodi vapautuu hitaasti hormoneista kehon nesteisiin, jolloin se voi kiertää elimistössä uudelleen. Se poistuu kehosta lopullisesti muutamien kuukausien kuluessa. Radioaktiivinen jodi Koska elimistö ei tee eroa stabiilin ja radioaktiivisen jodin välillä, jodi 131 käyttäytyy samoin kuin stabiili jodi. Tämä tarkoittaa sitä, että suuri osa elimistöön tulleesta määrästä kerääntyy kilpirauhaseen tunnin sisällä. Sinä aikana, kun radioaktiivinen jodi on elimistössä ja kiertää siellä, se säteilyttää kilpirauhaskudosta, mikä johtaa kilpirauhassyövässä kasvainsolujen kuolemaan tai hyvänlaatuisissa kilpirauhassairauksissa lukuisien tavallisten kilpirauhassolujen tuhoutumiseen. Radioaktiivisen jodin fysikaalinen puoliintumisaika on noin 8 vuorokautta. Tämä merkitsee sitä, että puolet radioaktiivisesta jodista hajoaa 8 päivän aikana. Pääasiallinen hajoamistuote on ksenon 131, joka poistuu nopeasti elimistöstä. Lisäksi vaurioituneet kilpirauhassolut menettävät kykynsä muuntaa jodia orgaaniseksi aineeksi, jolloin jodi vapautuu takaisin verenkiertoon, mikä johtaa sen erittymiseen. Radioaktiivinen jodi poistuu näin elimistöstä kohtuullisen nopeasti joko radioaktiivisen hajoamisen tai aineenvaihdunnasta aiheutuvan erityksen avulla. Radioaktiivisen jodin kokonaismäärä vähenee puoleen alkuperäisestä arvostaan 4 nopeudella, joka riippuu sairaudesta: yhdessä vuorokaudessa kilpirauhassyövän ja kilpirauhasen poistoleikkauksen ollessa kyseessä ja seitsemässä vuorokaudessa eutyreoottisen struuman vuoksi hoidettavilla potilailla. Kilpirauhasen liikatoiminnassa efektiivinen puoliintumisaika on noin 4-5 vuorokautta. Kuvasta ILI näkyvät jodi 131:n erittymistä kuvaavat käyrät kilpirauhasen liikatoiminnassa, syövän hoidossa ja syövän seurannassa. Kuvassa näkyvät erot erittymisnopeudessaja (siihen liittyvässä) jodin retentiossa kehossa 20 vuorokauden aikana hoidon jälkeen. Tätä kutsutaan efektiiviseksi puoliintumisajaksi. Se perustuu fysikaaliseen puoliintumisaikaan ja aineenvaihdunnasta riippuvaan biologiseen puoliintumisaikaan. 21
24 1 131 Jodi 131 :n erittymistä kuvaavat käyrät 0) TJ * 3 SS o = 0). β (0 3 c» c o «s & * D) UK < 5? «S 35 ΒΧ 100% 80% 60% 40% 20% 0% 'kilpirauhasen liikatoiminta 'syövän hoito 'syövän seuranta KuvaII.1 Jodi 131:n erittymistä kuvaavat käyrät prosentteina kilpirauhasen liikatoiminnan ja syövän hoitoon sekä syövän seurantaan (etäpesäkkeet ja uusiutuminen) käytetyistä aktiivisuuksista [HH91] ja [Bar96] II.2.1 Jodi 131 -hoito Koska kilpirauhasen soluilla on kyky ottaa jodia, joitakin kilpirauhassairauksia voidaan hoitaa radioaktiivisella jodilla. Erityisesti kilpirauhasen liikatoimintaa ja kilpirauhassyöpää ja joissakin tapauksissa eutyreoottista struumaa hoidetaan tällä tavoin LI Kilpirauhasen liikatoiminta Kilpirauhasen liikatoiminnan hoitaminen jodi 131 :llä perustuu siihen, että yliaktiiviset kilpirauhasen solut ottavat jodia ja näitä soluja voidaan vaurioittaa ja tuhota ß säteilyllä. Tämä johtaa toimivien kilpirauhassolujen määrän vähenemiseen ja näin ollen kilpirauhasen normaaliin tai jopa normaalia vähäisempään toimintaan. Tässä hoidossa jodi 131 :tä annetaan tavallisesti alle MBq:iä. Yliaktiivinen kilpirauhanen ottaa jodia prosenttia. Tämä riippuu liikatoiminnan tasosta ja elintarvikkeiden mukana saatavan jodin tavanomaisesta päivittäisestä määrästä. Kilpirauhashoidossa tarvittavan säteilyannoksen suuruus riippuu liikatoiminnan asteesta, ja se voi vaihdella suuresti. Pienten jodi 131 määrien toistuva antaminen (100 MBq) ei hyödytä potilasta ja voi johtaa siihen, että liikatoimintatilaa hoidetaan riittämättömästi. Iäkkäillä ihmisillä tätä on vältettävä, koska liiallisella kilpirauhashormonien määrällä voi olla haitallisia vaikutuksia sydän ja verisuonijärjestelmään. Lisäksi hoidon jakaminen useisiin kerta annoksiin merkitsee sitä, että kokonaisaktiivisuutta on lisättävä halutun vaikutuksen aikaansaamiseksi. Tämä aiheuttaa suurempia kumulatiivisia annoksia potilaalle sekä hänen perheenjäsenilleen ja lähipiirilleen. Fraktioitu hoito, jota käytetään joskus sairaalahoidon välttämiseksi, ei tämän vuoksi ole oikeutettua. II Eutyreoottinen struuma Jotkin struumat ovat eutyreoottisia, mikä tarkoittaa, että kilpirauhanen on suurentunut, vaikka sen toiminta on normaalia kliinisten ja biokemiallisten parametrien mukaan. Nämä struumat voivat kuitenkin syrjäyttää muita elimiä tai kudoksia kasvaneen kokonsa vuoksi. Yksi mahdollinen hoitomuoto on kilpirauhaskudoksen määrän pienentäminen radioaktiivisella jodilla. Kilpirauhasen 22